**Samfunnsøkonomi 1 og 2**

Samfunnsøkonomi gir deg innsikt i økonomisk teori og politikk. Økonomi spiller

en vesentlig rolle i menneskers liv og hverdag, og er avgjørende for vår

levestandard og velferd. Faget skal bevisstgjøre deg hvordan økonomisk vekst

innebærer nye utfordringer med hensyn til miljø og jordens begrensede

ressurser. I VG3 vil du i tillegg lære mer om hvordan markedene fungerer, og

om hvordan myndighetene kan møte de utfordringene vi står overfor i årene

som kommer. Du vil også lære mer om den økonomiske globaliseringen og

virkningene av Norges internasjonale samarbeid.

I faget vil du fordype deg i følgende spørsmål:

**Markedsteori:** Hvordan tilpasser bedrifter seg kundenes behov og

konkurrentenes handlinger, og hvordan fungerer markedet for varer og

tjenester, arbeidskraft og kapital?

**Nasjonalregnskap og økonomisk vekst**: Hvordan finner vi ut hvor godt det går

med økonomien i landet, og betyr økonomisk vekst automatisk større velferd i

samfunnet?

**Arbeidsmarked og arbeidsledighet**: Hvordan fastsettes lønninger, hvorfor

oppstår lønnsforskjeller og hva kan vi gjøre for å bekjempe arbeidsledighet?

**Prisvekst og pengepolitikk**: Hva er inflasjon og deflasjon, hvordan bruker

Norges Bank styringsrenta for å sørge for at inflasjonen ikke blir for høy, og

hvilken rolle har finansmarkedene i samfunnsøkonomien?

Inntektsfordeling og miljøproblemer: Hvordan oppstår inntektsforskjeller i

samfunnet, og hvordan påfører økonomisk aktivitet samfunnet forurensing og

andre problemer?

**Internasjonal økonomi**: Hvorfor har internasjonal arbeidsdeling og samhandel

så stor betydning for velferden vår, hvordan dannes valutakurser og hvordan

påvirker disse vår handel med andre land?

Les mer om faget her: <https://www.udir.no/kl06/SOK1-02/Hele/Komplett_visning>